Hvad kan jeg gøre for at reducere behovet for reservedele til mit løbebånd?
Korrekt vedligeholdelse er alfa og omega, hvis du vil reducere behovet for reservedele. Hvis du passer godt på dit løbebånd, holder det naturligvis længere. Start med at tage et kig i brugsanvisningen, hvor du garanteret finder tips og råd til, hvordan du bedst tager hånd om din nye træningskammerat. Du bør også investere i et par indendørs sko. Hvis du bruger de samme sko på løbebåndet, som du bruger udendørs, er der nemlig stor risiko for, at grus og sten fra din seneste løbetur finder vej ind i dit nye løbebånd og dermed forkorter løbebåndets levetid.